google/wiki40b huggingface dataset:
ब्रह्मचर्य

व्युत्पत्ति

ये शब्द दो शब्दों से मिलकर बना है:- ब्रह्म + चर्य , अर्थात ज्ञान प्राप्ति के लिए जीवन बिताना।

योग

योग में ब्रह्मचर्य का अर्थ अधिकतर यौन संयम समझा जाता है। यौन संयम का अर्थ अलग-अलग संदर्भों में अलग-अलग समझा जाता है, जैसे विवाहितों का एक-दूसरे के प्रति निष्ठावान रहना, या आध्यात्मिक आकांक्षी के लिये पूर्ण ब्रह्मचर्य।

जैन धर्म में ब्रह्मचर्य

ब्रह्मचर्य, जैन धर्म में पवित्र रहने का गुण है, यह जैन मुनि और श्रावक के पांच मुख्य व्रतों में से एक है (अन्य है सत्य, अहिंसा, अस्तेय, अपरिग्रह )| जैन मुनि और अर्यिकाओं दीक्षा लेने के लिए मन, वचन और काय में ब्रह्मचर्य अनिवार्य है। जैन श्रावक के लिए ब्रह्मचर्य का अर्थ है शुद्धता। यह यौन गतिविधियों में भोग को नियंत्रित करने के लिए इंद्रियों पर नियंत्रण का अभ्यास के लिए हैं। जो अविवाहित हैं, उन जैन श्रावको के लिए, विवाह से पहले यौनाचार से दूर रहना अनिवार्य है।
चौथ का बरवाड़ा

विवरण

यह शहर राजस्थान के टोंक-सवाई माधोपुर लोकसभा क्षेत्र में आता है एवं इस शहर का विधान सभा क्षेत्र खण्डार लगता है। यहाँ का चौथ माता का मंदिर पूरे राजस्थान में प्रसिद्ध है ! चौथ का बरवाड़ा शहर अरावली पर्वत श़ृंखला की गोद में बसा हुआ मीणा व गुर्जर बाहुल्य क्षेत्र है ! बरवाड़ा के नाम से मशहूर यह छोटा सा शहर संवत 1451 में चौथ माता के नाम पर चौथ का बरवाड़ा के नाम से प्रसिद्ध हो गया जो वर्तमान तक बना हुआ है ! चौथ माता मंदिर के अलावा इस शहर में मीन भगवान का भव्य मंदिर है ! वहीं चौथ माता ट्रस्ट धर्मशाला सभी धर्मावलंबियों के लिए ठहरने का महत्वपूर्ण स्थान है।
चौथ का बरवाड़ा तहसील में पड़ने वाले बड़े गाँव इस प्रकार है: चौथ का बरवाड़ा, भगवतगढ़, शिवाड़, झोंपड़ा, ईसरदा, सारसोप, आदि।
चतुर्थ बौद्ध संगीति

चतुर्थ बौद्ध संगीति दो भिन्न बौद्ध संगीति बैठकों का नाम है। पहली श्रीलंका में प्रथम ईशा पूर्व हुई थी। चतुर्थ बौद्ध संगीति में थेरवाद त्रिपिटक को ताड़ के पतों पर लिखा गया। यह संगीति कश्मीर के कुण्डलवं में कनिष्क के काल में हुई थी। दूसरी सर्वास्तिवाद विद्यालय, कश्मीर में पहली शताब्दी में हुई।
कियोमीजू-डेरा

इतिहास

कियोमीजु-डेरा को प्रारंभिक हेन काल में स्थापित किया गया था। मंदिर 778 में सकानौई नो तामूरामारो द्वारा स्थापित किया गया था, और इसकी वर्तमान इमारत 1633 में, टोकागावा इमेत्सु के आदेश पर बनाए गए। पूरे ढांचे में एक भी कील का इस्तेमाल नहीं किया गया हैं। इसका नामकरण, परिसर के भीतर पानी के झरने से से लिया गया है, जोकि नज़दीकी पहाड़ियों में चला जाता हैं। कियोमीजु का अर्थ साफ पानी, या शुद्ध पानी होता हैं।
यह मूल रूप से नारा काल से जुड़ी पुराने और प्रभावशाली होसो संप्रदाय से संबध्दित था। हालांकि, 1965 में इस सम्बद्धता को तोड़ दिया और इसके वर्तमान संरक्षक अपने आप को "कितावोसो" संप्रदाय के सदस्य कहने लगे।

वर्तमान

मुख्य हॉल में एक बड़ा बरामदा हैं, जो ऊंचे खंभे पर खड़ा हुआ हैं, जो ढलान से बाहर निकल इमारत को पकड़े रखा हैं, यहाँ से शहर का खुबसुरत दृश्य नज़र आता हैं। बड़ी संख्या में आने वाले तीर्थयात्रियों को समायोजित करने के लिए ईडो काल के दौरान कई लोकप्रिय स्थलों में बड़े बरामदा और मुख्य हॉल का निर्माण किया गया था।
अंग्रेजी के एक लोकप्रिय अभिव्यक्ति "डुबकी लेने के लिए"("to take the plunge") के ही समकक्ष यहाँ जापानी अभिव्यक्ति "कियोमिज़ु के मंच से छलांग" प्रशिध्द हैं। जोकि ईडो-काल की एक परंपरा को संदर्भित करता हैं, जिसमें कोई भी व्यक्ति यहाँ से 13-मीटर (43-फुट) नीचे कूदता हैं, और बच जाता हैं, तो उसकी एक इच्छा की पुर्ति कर दी जाएगी। ईडो काल के दौरान, यहाँ से 234 छलांगें दर्ज की गईं, और उनमें से, 85.4% लोग बच गए। अब इस अभ्यास परंपरा को निषिद्ध कर दिया गया हैं।
मुख्य हॉल के नीचे ओटोवा झरना है, जहाँ जल, तीन नाली के माध्यम से एक तालाब में आकर गिरते हैं। कोई भी आगंतुक इसका पानी पी सकता हैं, माना जाता है कि इसमें मनोकामना पूर्ण करने कि शक्ति होती हैं।
२९६२ ईसा पूर्व

२९६२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९६२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
याकूत्स्क​

इतिहास

साख़ा गणतंत्र का इलाक़ा तुर्क-मूल के याकूत लोगों की मातृभूमि है जो १३वीं व १४वीं शताब्दियों में बयकाल झील के किनारा से उत्तर आकर यहाँ आ बसे। सन् १६३२ में रूसी त्सार-राज्य यहाँ तक फैल गया और उसके अफ़सर प्योत्र बेकेतोव ने यहाँ एक ओस्त्रोग (क़िलेनुमा निर्माण) स्थापित किया। १८८०-१८९० काल में इस क्षेत्र से सोना और अन्य खनिज निकले और फिर इस बस्ती का तेज़ी से विस्तार होने लगा। सोवियत संघ के ज़माने में सोवियत तानाशाह जोसेफ़ स्टालिन ने यहाँ पर खानें विकसित करीं और उसी काल में यहाँ गुलाग कैदी खेमे भी स्थापित हुए, जिनसे याकूत्स्क की आबादी और आर्थिक व्यवस्था बढ़ी।
यूनाइटेड किंगडम का शाही कुल-चिन्ह

यूनाइटेड किंगडम का शाही कुल-चिन्ह (अंग्रेज़ी: Royal coat of arms of the United Kingdom) ब्रिटिश सम्राट, वर्तमान समय में एलिज़ाबेथ द्वितीय, का आधिकारिक कुल-चिन्ह है। यह चिन्ह महारानी द्वारा यूनाइटेड किंगडम सभी आधिकारिक प्रयोजनों में प्रयोग में लाया जाता है, तथा इसे आधिकारिक तौर पर आर्म्स ऑफ़ डोमिनियन (अंग्रेज़ी: Arms of Dominion) के नाम से जाना जाता है। इस चिन्ह से प्रेरित कई प्रकार के चिन्ह शाही परिवार के अन्य सदस्य और ब्रिटिश सरकार देश से सम्बन्धित अपने प्रशासनिक कार्यो में इस्तेमाल करती है। स्कॉटलैंड में इसका एक अलग संस्करण इस्तेमाल किया जाता है तथा उस से प्रेरित एक अन्य चिन्ह को स्कॉटिश सरकार इस्तेमाल करती है।
शाही चिन्ह की ढाल चार भागों में बटी हुई है, जिस के पहले व चौथे भाग में इंग्लैंड का प्रतिनिधित्व करते हुए तीन अंग्रेज़ी शेर हैं, दूसरे भाग में फूलों की मेंड़ के साथ स्कॉटलैंड का प्रतिनिधित्व करता हुआ अनियंत्रित शेर है तथा तीसरे भाग में उत्तरी आयरलैंड का प्रतिनिधित्व करता हुआ क्लैरसच (हार्प) है। ढाल को शाही मुकुट पहने हुए अंग्रेज़ी शेर और जंजीर से बंधे स्कॉटिश यूनिकॉर्न ने संभाला हुआ है।

विवरण

शाही कुलांक का ढाल, चतुरांशिय है, जिसमें:"प्रथम और तृतीय चौखंड लोहित पृष्ठभूमि पर तीन पीत सिंघ प्रदर्शित हैं[इंग्लैंड का प्रतीक"]; द्वितीय चौखंड में पीत पृष्ठभूमि पर दो धारी रेखांकन से घिरा हुआ एक लोहित सिंह, केंद्र में[स्कॉटलैंड का प्रतीक]; तथा चतुर्थ चौखंड नील पृष्ठभूमि पर एक हार्प को प्रदर्शित कार्य है[आयरलैंड का प्रतीक]", समर्थक के रूप में एक सिंह और एक यूनिकॉर्न है, और एक पट्टी पर फ़्रांसिसी भाषा में ध्येयवाक्य:"Dieu et mon droit"(इश्वर और मेरा अधिकार) प्रदर्शित है। कवच को घेरता हुआ एक गार्टर है जिसपर गार्टर के शौर्यक्रम का ध्येय लिखा होता है:"Honi soit qui mal y pense"(पुरानी फ्रांसीसी भाषा:"अपमानित हो वो जो मेरी हानि सोचे")। स्कॉटलैंड में शासक भिन्न प्रकार का कुलांक का उपयोग करते हैं, उसमें, प्रथम और चतुर्थ खण्ड स्कॉटलैंड को प्रदर्शित करते हैं, तथा द्वितीय में इंग्लैंड और तृतीय खण्ड में आयरलैंड प्रदर्शित होता है। इसमें दो ध्येय प्रदर्शित होते हैं, नीचे स्कॉटलैंड के ध्येय "In Defens God me Defend" का एक छोटा भाग "In Defens" प्रदर्शित है तथा थिसल के क्रम का ध्येयवाक्य "Nemo me impune lacessit"(लैटिन:"कोई भी मुझे उकसा कर आत्महानि से मुक्त नहीं रह सकता"); समर्थक के रूप में एक सिंह और एक यूनिकॉर्न कवच समेत दो लंबी तलवारों का समर्थन करते हैं, जिनपर इंग्लैंड तथा स्कॉटलैंड के ध्वज फहरे कोटे हैं।

इतिहास

शाही कुलांक समय और शासक के साथ बदलता रहा है। यह शासक के अधीन राज्यों और उनके दावों को दक्षता है। निम्न तालिका में, [[ग्रेट ब्रिटेन और उत्तरी आयरलैंड की यूनाइटेड किंगडम की स्थापना के बाद के सारे शासकों द्वारा उपयोग किये गए कुलांकों को अंकित करता है।
केंद्रीय अंगुलिचिह्न ब्यूरो

केन्द्रीय अंगुलि चिह्न ब्यूरो की स्थापना

केन्द्रीय अंगुलि चिह्न ब्यूरो जिसे परिवर्णी शब्द, के.अ.चि.ब्यू. के नाम से जाना जाता है। के.अ.चि.ब्यू. ने 1955 में कलकत्ता (अब कोलकत्ता) में आसूचना ब्यूरो के प्रशासनिक नियंत्रण के अंतर्गत प्रारंभ किया। 1973 में केन्द्रीय अन्वेषण ब्यूरो के प्रशासनिक नियन्त्रण को स्थानान्तरित कर दिया गया एवं जुलाई 1986 में के.अ.चि.ब्यू. का प्रशासनिक नियंत्रण सृजित नव राष्ट्रीय अपराध रिकार्ड ब्यूरो, पूर्वी खण्ड-7, रा.कृ.पुरम, नई दिल्ली-110066 को सौंप दिया।

कार्यात्मक भूमिका एवं प्रशिक्षण क्रियाकलाप

केन्द्रीय अंगुलि चिह्न ब्यूरो के प्रमुख क्रियाकलापों में राष्ट्रीय एवं अंतर्राष्ट्रीय अपराधियों के अंगुलि चिह्न डाटाबेस का रख-रखाव करना एवं सूचना का प्रसार करना है। इसका उद्देश्य था :-
¨ अंगुलि चिह्न रिकार्ड पर्ची का रख-रखाव। केन्द्रीय अंगुलि चिह्न ब्यूरो के अपराध की अनुसूची के अन्तर्गत आने वाले अपराधों में दोषसिध्द विनिर्दिष्ट श्रेणी के भारतीय एवं विदेशी अपराधियों की खोज करना एवं केन्द्रीय अन्वेषण ब्यूरो के इन्टरपोल प्रभाग तथा नारकोटिक्स कन्ट्रोल ब्यूरो, नई दिल्ली द्वारा भेजे गए अन्तरर्राष्ट्रीय अपराधियों के रिकार्ड को व्यवस्थित करना है।
¨ केन्द्रीय सरकार के विभागों एवं भारत सरकार के उपक्रमों द्वारा भेजे गए विवादित अंगुलि चिह्नों का परीक्षण करना।
¨ भारत में राज्य सरकार के पुलिस तथा गैर-पुलिस अधिकारियों को अंगुलि चिह्न विज्ञान (सिध्दान्त एवं प्रयोग) में प्रशिक्षण देना एवं विदेशों से आए अधिकारयिों को कोलम्बो प्लान के 'तकनीकी सहयोग प्रणाली', 'विशेष कामनवेल्थ अफ्रीका सहायता योजना' तथा अन्य विकासशील देशों के साथ
¨ 'अन्तरर्राष्ट्रीय तकनीकी एवं आर्थिक सहयोग' के तहत प्रशिक्षण प्रदान करना।
¨ राज्य अंगुलि चिह्न ब्यूरो के कार्य का समन्वय करना तथा अंगुंलि चिह्न विज्ञान से संबंधित सभी मामलों में आवश्यक मार्गदर्शन प्रदान करना।
¨ अंगुलि चिह्न विज्ञान विशेषज्ञों की अनुवृध्दि करने के लिए प्रत्येक वर्ष (1956 से) अखिल भारतीय परीक्षा आयोजित करना। परीक्षा में उपस्थित होने के लिए मान्यता प्राप्त विश्वविद्यालय से स्नातक एवं अंगुलि चिह्न विज्ञान में तीन वर्षो का पूर्ण व्यवहारिक अनुभव होना जरुरी है।
¨ अखिल भारतीय पुलिस डयूटी मीट (1958 से) में अंगुलि चिह्न विज्ञान प्रतियोगिता आयोजित करना।
¨ वार्षिक प्रकाशन 'भारत में अंगुलि चिह्न ' प्रकाशित करना जो देश के सभी अंगुलि चिह्न ब्यूरो के निष्पादन एवं क्रियाकलापों का गहराई से अध्यन प्रस्तुत करता है।
अरब का इतिहास

प्रगैतिहासिक काल

प्राचीन काल में दिल्मन सभ्यता सुमेर तथा मिस्र की प्राचीन सभ्यता के समकालीन थी। सन् ३५००-२५०० ईसापूर्व के मध्य में कुछ अरबों का बेबीलोनिया-असीरिया के इलाके में आगमन अरबों के इतिहास की पहली महत्वपूर्ण घटना मानी जाती है। सातवीं सदी तक अरबों का इतिहास कबीलों के झगड़ों और छिटपुट रूप से विदेशी प्रभुत्व की कहानी लगती है।

मुहम्मद साहेब आणि इस्लाम धर्म

सन् ६१३ इस्वी के आसपास एक अरबी दफ़ातर ने लोगों में एक दिव्य ज्ञान का प्रचार किया। उनका कहना था कि उसे इसका ज्ञान परमेश्वर (अल्लाह) के दूत जिब्राईल ने दिया और प्रत्येक इन्सान को उन्हीं तरीकों को अपनाना चाहिए। उनका नाम मुहम्मद स अ व स था और वो खादीजा नाम की विधवा के व्यापार में मदद करता था। लोगों को उसकी बात पर या तो यकीन नहीं आया या साधारण सी लगी। पर गरीबों को ये बात बहुत पसन्द आई कि किसी का शोषण नहीं करना चाहिए जो यह करेगा उसे कयामत के दिन नरक का प्राप्ति होगी। लोगों के बीच समानता के भाव की बात दलितों और निचले तबकों में लोकप्रियता मिलने लगी। फिर धीरे धीरे और लोग भी उसके अनुयायी बनने लगे। उसकी बढ़ती ख्याति देखकर मक्का के कबीलों को अपनी लोकप्रियता और सत्ता खो देने का भय हुआ और उन्होंने मुहम्मद को सन् ६२२ (हिजरी) में मक्का छोड़ने को विवश कर दिया। वो मदीना चला आया जहाँ लोगों, खासकर संभ्रांत कुल के लोगं और यहूदियों से उसे समर्थन मिला। इसके बाद उसके अनुचरों की संख्या और शक्ति बढती गई। मुहम्मद ने मक्का पर चढ़ाई कर दी और वहाँ के प्रधान को हरा दिया। उसके 'संदेश' से और लोग प्रभावित होने लगे और उसकी प्रभुसत्ता में विश्वास करने लगे। उसके बाद मुहम्मद ने अपने नेतृत्व में कई ऐसे सैनिक अभियान भी चलाए जिनमें उनका विरोध करने वालों को हरा दिया गया। सन् ६३२ में मुहम्मद साहब की मृत्यु तक लगभग सारा अरब प्रायद्वीप मुहम्मद साबह के संदेश को कुबूल कर चुका था। इन लोगों को मुस्लिम कहा जाने लगा।

मुहम्मद साहब के बाद

मुहमम्द साहब की मृत्यु के बाद अरबों की राजनैतिक शक्ति में बहुत वृद्धि हुई। सन् ७०० इस्वी तक ईरान, मिस्र, ईराक तथा मध्यपूर्व में इस्लाम की सामरिक विजय स्थापित हो गई थी। अरब इन इलाकों में छिटपुट रूप से बस भी गए थे। इस्लाम की राजनैतिक सत्ता खिलाफ़त के हाथ रही। आरंभ में तो इस्लाम का केन्द्र दमिश्क रहा और फिर मक्का पर आठवीं सदी के मध्य तक बग़दाद इस्लाम की राजनैतिक राजधानी बना। इस्लाम के राजनैतिक वारिस अरब ही रहे पर कई और नस्ल/जाति के लोग भी धीरे धीरे इसमें मिलने लगे। सोलहवीं सदी में उस्मानों ने मक्का पर अधिकार कर लिया और इस्लाम की राजनैतिक शक्ति तुर्कों के हाथ चली गई और सन् १९२२ तक उन्हीं के हाथों रही।
आजकल

आजकल भारत सरकार के प्रकाशन विभाग द्वारा प्रकाशित हिन्दी पत्रिका का नाम है। यह पत्रिका पत्रिका भारत सरकार के प्रकाशन विभाग, पटियाला हाउस, नई दिल्ली से प्रकाशित होती है।
आजकल भारत में प्रकाशित होने वाला एक बांग्ला भाषा का समाचार पत्र है। 1981 में इसकी शुरुआत की गई।
श्री राम जानकी संस्कृत महाविद्यालय

इतिहास

बद्रीदास 
 ने वर्ष १९२९ में इस संस्कृत पाठशाला की स्थापना की।
 वर्ष १९४६ में श्री राम जानकी धर्म प्रचार समिति का गठन किया गया। २९ जून १९४६ को श्री राम जानकी धर्म प्रचार समिति का निबंधन हुआ। १९४८-१९४९ में महाविद्यालय का अपना निजी भवन हो गया और इसी वर्ष उत्तर प्रदेश सरकार द्वारा मान्यता के साथ अनुदान भी प्राप्त हो गया। 
वर्ष १९५७ में सरकार द्वारा निर्धारित "आदर्श संस्कृत विद्यालय योजना " में इस विद्यालय का चयन किया गया। 
वर्ष १९६६ में यह महाविद्यालय राज्य सरकार द्वारा "ख " वर्ग में घोषित हुआ।

स्थिति

यह संस्कृत महाविद्यालय अकबरपुर ,कानपुर देहात से दक्षिण -पश्चिम दिशा में लगभग ८ किलोमीटर की दूरी पर कानपुर-आगरा राष्ट्रीय राजमार्ग के बायीं ओर स्थित ग्राम गौरियापुर में सेंगुर नदी के तट पर स्थित है।

गुरुकुल प्रणाली शिक्षा

इस महाविद्यालय में शिक्षा की गुरुकुल प्रणाली है।

छात्रावास

लगभग ५० छात्रों के लिए छात्रावास की व्यवस्था।

संरक्षक

देव नारायण दास
संग्रहालय

संग्रहालय एक ऐसा संस्थान है है जो समाज की सेवा और विकास के लिए जनसामान्य के लिए खोला जाता है और इसमें मानव और पर्यावरण की विरासतों के संरक्षण के लिए उनका संग्रह, शोध, प्रचार या प्रदर्शन किया जाता है जिसका उपयोग शिक्षा, अध्ययन और मनोरंजन के लिए होता है।
गोवा के होटल

गोवा में पर्यटन के लिए बहुत कुछहै। इस ही प्रकार पर्यटकों के लिए रुकनेके अच्छे साधन है।
तुरा

तुरा शिखर

तुरा पीक या शिखर गारो पर्वतमाला का एक सुन्दर आकर्षण एवं पर्यटन स्थल है। यह शिखर सागर सतह से लगभग ८७२ मीटर की ऊंचाई पर स्थित है। इस पर्वत से तुरा शहर का विहंगम दृश्य उपस्थित होता है। स्थानीय लोग तुरा ्पर्वत को तुरा शहर का रक्षक और भगवान का निवास स्थान मानते हैं। स्थानीय मान्यता के अनुसार तुरा हिल्स शहर और शहरवासियों की रक्षा करती है।  तुरा पर्वत के वनों को संरक्षित वन घोषित कर दिया गया है। यहां एक वेधशाला भी स्थित है। सिंचोना की खेती यहां मुख्य तौर पर की जाती है। यहां एक डाक बंगला भी स्थित है।

सिजू गुफाएं

सिजु गुफ़ाएं एवं पक्षी अभयारण्य गारो पहाड़ियों के बीच स्थित एक अद्भुत प्राकृतिक संरचना है। गुफा में बनी चूना पत्थर की संरचनाएं  यहां का मुख्य आकर्षण केंद्र है। कहते हैं कि ये गुफाएं भारत की सबसे लंबी गुफाओं में से एक हैं जिसके दूसरे छोर का अबतक पता नहीं लगाया जा सका है। सिजू गुआ में प्रवेश के निकट ही चमगादड़ों के समूह मिलते हैं, जिन्हें स्थानीय भाषा में डाबोखोल कहा जाता है यानी चमगादड़ों का घर। इन गुफा के अलावा यहां सिजू पक्षी अभयारण्य भी स्थित है जहां पक्षियों की विभिन्न प्रजाति निवास करती है, जिनमें प्राय लुप्त प्रजातियां भी शामिल हैं।

आवागमन

राज्य की राजधानी शिलाँग यहां से ३२३ कि॰मी॰ दूर है और वहां से यहां तस्क पहुंचने का साधन बसें या हैलिकॉप्टर शटल सेवा है। यहां से अन्तर्राष्ट्रीय सीमा बांग्लादेश डालू से लगती है और यहां से मात्र ५० कि॰मी॰ दूर है।
राष्ट्रीय राजमार्ग ५१ और राष्ट्रीय राजमार्ग ६२ ईस्ट गारो पर्वत जिले से होकर गुजरते है और सभी कस्बों और जिले के गांवों की मुख्य जीवन रेखा है। राष्ट्रीय राजमार्ग के अलावा, कई राजकीय राजमार्ग इन स्थानों को आपस में जोड़ते है। पर्यटकों को शिलांग और गुवाहाटी से विलियमनगर के लिए आसान साधन मिल सकता है।
अनुमान

अनुमान के भेद

अनुमान दो प्रकार का होता हैं-- स्वार्थ अनुमान और परार्थ अनुमान
स्वार्थ अनुमान अपनी वह मानसिक प्रक्रिया है जिसमें बार-बार के प्रत्यक्ष अनुभव के आधार पर अपने मन में व्याप्ति का निश्चय हो गया हो और फिर कभी पक्षधर्मता ज्ञान के आधार पर अपने मन में साध्य के अस्तित्व की अनुमिति का उदय हो गया है जैसा कि ऊ पर पर्वत पर अग्नि के अनुमिति ज्ञान में दिखलाया गया है। यह समस्त प्रक्रिया अपने को समझने के लिए अपने ही मन की है।
किंतु जब हमको किसी दूसरे व्यक्ति को पक्ष में साध्य के अस्तित्व का नि:शंक निश्चय कराना हो तो हम अपने मनोगत को पाँच अंगों में, जिनको अवयव कहते हैं, प्रकट करते हैं। वे पाँच अवयव ये हैं:
प्रतिज्ञा - अर्थात् जो बात सिद्ध करनी हा उसका कथन। उदाहरण : पर्वत के उस पार आग है।
हेतु - क्यों ऐसा अनुमान किया जाता हैं, इसका कारण अर्थात् पक्ष में लिंग की उपस्थिति का ज्ञान कराना। उदाहरण : कयोंकि वहाँ पर धुआँ है।
उदाहरण - सपक्ष और विपक्ष दृष्टांतों द्वारा व्याप्ति का कथन करना, उदाहराण : जहाँ-जहाँ धुआँ होता हैं, वहाँ-वहाँ आग होती हैं, जैसे चूल्हे में और जहा-जहाँ आग नहीं होती, वहाँ-वहाँ धुआँ भी नहीं होता, जैसे तालाब में।
उपनय - यह बतलाना कि यहाँ पर पक्ष में ऐसा ही लिंग उपस्थित है जो साध्य के अस्तित्व का संकेत करता है। उदाहरण : यहाँ भी धुआँ मौजूद है।
निगमन - यह सिद्ध हुआ कि पर्वत के उस पार आग है।
भारत में यह परार्थ अनुमान दार्शनिक और अन्य सभी प्रकार के वाद-विवादों और शास्त्रार्थों में काम आता है। यह यूनान देश में भी प्रचलित था और यूक्लिद ने ज्यामिति लिखने में इसका भली भाँति प्रयोग किया था। अरस्तू को भी इसका ज्ञान था। भारत के दार्शनिकों और अरस्तू ने भी पाँच अवयवों के स्थान पर केवल तीन को ही आवश्यक समझा क्योंकि प्रथम (प्रतिज्ञा) और पंचम (निगमन) अवयव प्राय: एक ही हैं। उपनय तो मानसिक क्रिया है जो व्याप्ति और पक्षधर्मता के साथ सामने होने पर मन में अपने आप उदय हो जाती हैं। यदि सामनेवाला बहुत मंदबुद्धि न हो, बल्कि बुद्धिमान हो, तो केवल प्रतिज्ञा और हेतु इन दो अवयवों के कथन मात्र की आवश्यकता है। इसलिए वेदांत और नव्य न्याय के ग्रंथों में केवल दो ही अवयवों का प्रयोग पाया जाता है।
भारतीय अनुमान में आगमन और निगमन दोनो ही अंश है। सामान्य व्याप्ति के आधार पर विशेष परिस्थिति में साध्य के अस्तित्व का ज्ञान निगमन है और विशेष परिस्थितियों के प्रत्यक्ष अनुभव आधार पर व्याप्ति की स्थापना आगमन है। पूर्व प्रक्रिया को पाश्चात्य देशों में डिडक्शन और उत्तर प्रक्रिया को इंडक्शन कहते है। अरस्तू आदि पाश्चात्य तर्कशास्त्रियों ने निगमन पर बहुत विचार किया और मिल आदि आधुनिक तर्कशास्त्रियों ने आगमन का विशेष मनन किया।
भारत में व्याप्ति की स्थापनाएँ (आगमन) तीन या तीनों में से किसी एक प्रकार के प्रत्यक्ष ज्ञान के आधार पर होती थीं। वे ये हैं :
(1) केवलान्वय, जब लिंग और साध्य का साहचर्य मात्र अनुभव में आता है, जब उनका सह-अभाव न देखा जा सकता हो।
(2) केवल व्यतिरेक जब साध्य और लिंग और लिंग का सह-अभाव ही अनुभव में आता है, साहचर्य नहीं।
(3) अन्वयव्यतिरेक- जब लिंग और साध्य का सहअस्तित्व और सहअभाव दोनों ही अनुभव में आते हों। आँग्ल तर्कशास्त्री जॉन स्टुअर्ट मिल ने अपने ग्रंथों में आगमन की पाँच प्रक्रियाओं का विशद वर्णन किया है। आजकल की वैज्ञानिक खोजों में उन सबका उपयोग होता है।
अंगोला

नाम का स्रोत एवं इतिहास

अंगोला नाम N’gola बन्तु भाषा (जो कि पुर्तगाली से निकली है) भाषा में मुबुन्दु के राजा को कहा जाता है।
बुज़कशी

बुज़कशी (दरी फ़ारसी: بزکشی, अंग्रेज़ी: Buzkashi) या कोक-बोरू (उज़बेक: kökbörü, अंग्रेज़ी: Kok-boru) या वुज़लोबा (पश्तो: وزلوبه, अंग्रेज़ी: Wuzloba) मध्य एशिया में घोड़ों पर सवार होकर खेले जाने वाला एक खेल है। यह अफ़्ग़ानिस्तान, उज़बेकिस्तान, ताजिकिस्तान, किरगिज़स्तान, तुर्कमेनिस्तान, कज़ाख़स्तान, पाकिस्तान के पठान इलाक़ों और चीन के उईग़ुर इलाक़ों में खेला जाता है। यह सदियों से स्तेपी के मैदानों पर रहने वाले क़बीलों द्वारा खेला जा रहा है जो घुड़सवारी में हुनरमंद होते हैं। इसमें खिलाड़ियों के दो गुट होते हैं और खेल के मैदान के बीच में एक सिर-कटा बकरा या बछड़ा रखा जाता है। खिलाड़ी अपने घोड़े दौड़ाते हुए उसे उठाने की कोशिश करते हैं। जो उसे उठा लेता है वह दुसरे गुट के खिलाड़ियों से बचकर उसे जीत की लकीर के पार फेंकने की कोशिश करता है, जबकि दूसरे खिलाड़ी उस लाश को उस से छीनने की कोशिश करते हैं।
कनाडा के लिये रानी की परामर्श समिति

कनाडा के लिये रानी की परामर्श समिति (Queen's Privy Council for Canada) (QPC) (फ़्रान्सीसी: फ़्रान्सीसी‎ (CPR)), जिसे कभी कभार हर मैजेस्टीज़ प्रीवि काउन्सिल फॉर कनाडा या लघु रूप में प्रीवी काउंसिल, भी कहा जाता है, कनाडा के सम्राट के परामर्शकर्ता व्यक्तियों की समिति या समूह होता है। यह समिति सम्राट या साम्राज्ञी को कनाडा के राजनीतिक और संवैधानिक मसलों पर अपनी विशेषज्ञ राय देती है। हांलांकि एक जिम्मेदार सरकार में, वायसरॉय को इस समिति के एक अंश काबीना मंत्रिमंडल जिसमें संसद के चुने हुए सदस्य होते हैं की दी हुई राय को ही मानना होता है। QPC में शामिल लोगों को गवरनर जनरल जीवन भर के लिये कनाडा के प्रधानमंत्री की अनुशंशा पर नियुक्त करते हैं। इस तरह से इस समिति में वर्तमान के अलावा पूर्व सांसद, मंत्री और प्रमुख व्यक्ति भी होते हैं। समिति के सदस्यों के लिये सम्मानजनक उपाधि व नाम शैली और पोस्ट-नोमिनल अक्षरों से नवाजा जाता है।
दीपक

दीप, दीपक, दीवा या दीया वह पात्र है जिसमें सूत की बाती और तेल या घी रख कर ज्योति प्रज्वलित की जाती है। पारंपरिक दीया मिट्टी का होता है लेकिन धातु के दीये भी प्रचलन में हैं। प्राचीनकाल में इसका प्रयोग प्रकाश के लिए किया जाता था पर बिजली के आविष्कार के बाद अब यह सजावट की वस्तु के रूप में अधिक प्रयोग होता है। धार्मिक व सामाजिक अनुष्ठानों में इसका महत्व अभी भी बना हुआ है। यह पंचतत्वों में से एक, अग्नि का प्रतीक माना जाता है। दीपक जलाने का एक मंत्र भी है जिसका उच्चारण सभी शुभ अवसरों पर किया जाता है। इसमें कहा गया है कि सुन्दर और कल्याणकारी, आरोग्य और संपदा को देने वाले हे दीप, शत्रु की बुद्धि के विनाश के लिए हम तुम्हें नमस्कार करते हैं। विशिष्ट अवसरों पर जब दीपों को पंक्ति में रख कर जलाया जाता है तब इसे दीपमाला कहते हैं। ऐसा विशेष रूप से दीपावली के दिन किया जाता हैं। अन्य खुशी के अवसरों जैसे विवाह आदि पर भी दीपमाला की जाती है।

दीपक का इतिहास

ज्योति अग्नि और उजाले का प्रतीक दीपक कितना पुरातन है इसके विषय में निश्चित रूप से कुछ नहीं कहा जा सकता। गुफाओं में भी यह मनुष्य के साथ था। कुछ बड़ी अंधेरी गुफाओं में इतनी सुन्दर चित्रकारी मिलती है जिसे बिना दीपक के बनाना सम्भव नहीं था। भारत में दिये का इतिहास प्रामाणिक रूप से 5000 वर्षों से भी ज्यादा पुराना हैं जब इसे मुअन-जो-दडो में ईंटों के घरों में जलाया जाता था। खुदाइयों में वहाँ मिट्टी के पके दीपक मिले है। कमरों में दियों के लिये आले या ताक़ बनाए गए हैं, लटकाए जाने वाले दीप मिले हैं और आवागमन की सुविधा के लिए सड़क के दोनों ओर के घरों तथा भवनों के बड़े द्वार पर दीप योजना भी मिली है। इन द्वारों में दीपों को रखने के लिए कमानदार नक्काशीवाले आलों का निर्माण किया गया था।
दीपक भारतीय संस्कृति और जीवन में इस प्रकार मिला जुला है कि इसके नाम पर भारतीय शास्त्रीय संगीत में एक राग का नाम दीपक राग - रखा गया है। कहते हैं इसके गाने से दीपक अपने आप जलने लगते हैं।

टीका टिप्पणी

    क. पांच तत्व हैं मिट्टी, आकाश, जल, अग्नि और वायु। कहते हैं कि इन पांच तत्वों से ही सृष्टि का निर्माण हुआ है। अतः प्रत्येक हिंदू अनुष्ठान में पंचतत्वों की उपस्थिति अनिवार्य होती है।
    ख. दीपमंत्र इस प्रकार है।

शुभंकरोति कल्याणम् आरोग्यं धनसंपदा।

शत्रुबुद्धि विनाशाय दीपज्योति नमस्तुते।।
सर्वहारा की तानाशाही

मार्क्सवादी सामाजिक-राजनीतिक चिन्तन में, सर्वहारा की तानाशाही (dictatorship of the proletariat) का तात्पर्य उस राज्यव्यवस्था से है जिसमें राजनैतिक शक्ति सर्वहारा (श्रमिक वर्ग) के हाथों में हो।
१४४५ ईसा पूर्व

१४४५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४४५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्युनिंग मंदिर

इतिहास

18 वीं शताब्दी के बाद से, किंग राजवंश के दौरान, उत्तर पश्चिमी आधुनिक चीन (झिंजियांग के झंगर लोग किंग साम्राज्य के आक्रमण के खिलाफ युद्ध में लगे हुए थे। किंग राजवंश के क्वानानोंग सम्राट ने किंग नियम के खिलाफ अपने प्रतिरोध को दबाने के लिए यिलि को एक सेना भेज दी थी। किंग आर्गेज कुलजा (यिंग पर हमला किया और सत्तारूढ़ डजंगार खान पर कब्जा कर लिया। विजय के बाद, किआंलोंग सम्राट ने व्यक्तिगत रूप से एक पट्ट पर अपने लेखन अंकित किये जो कि प्युनिंग मंदिर के स्टीपल मंडप मे है। १७५५ की यह दस्ता, जिसे पिंग सिबि कहा जाता है, ने मंदिर की स्थापना और डजंगारों पर विजय की स्मृति को याद किया।किआंलोंग सम्राट ने सर्वव्यापक शांति के इस नवीन मंदिर, जातीय अल्पसंख्यकों के बीच शांति बनाए रखने और उत्तर पश्चिमी क्षेत्रों में एक स्थिर वातावरण की अपनी महत्वाकांक्षा के लिए इस प्रतीक का निर्माण करने का आदेश दिया। इतिहासकार वैली-कोहेन ने कहा है कि चेंगडे "मांचू शक्ति की प्रदर्शनी और किंग शाही ज्ञान का प्रतिनिधित्व करने के लिए यह एक महत्वपूर्ण स्थान है," यह ग्रीष्मकालीन राजधानी का स्थान है। चूंकि डीजुंगर लामावाद के अनुयायी थे, इसलिए मंदिर का निर्माण साम्ये मठ की नकल के रूप में, तिब्बत में लामावाद के पवित्र स्थान में किया गया था।

बोधिसत्व अवालोकितेश्वर की विशाल लकड़ी की बौद्ध मूर्ति जो प्युनिंग मंदिर के मुख्य सभामण्डल में स्थित है इसके सबसे प्रसिद्ध वैशिष्टय में से एक है, यह एक हज़ार अलग-अलग आँखें दिखाती है और एक हजार अलग-अलग हथियार अपने ढांचे (विभिन्न आकारों में) से फैलाय हुए हैं। यह मूर्ति पांच प्रकार की लकड़ी से बनाई गई है, जिसमें देवदार, सरू, एल्म, सनोबर और लिंडेन शामिल है।
१९९४ तक, चेंगडे माउंटेन रिज़ॉर्ट और चेंगडे के आठ बाहरी मंदिर (प्युनिंग मंदिर सहित) को संयुक्त राष्ट्र शिक्षा, विज्ञान और सांस्कृतिक संगठन विश्व धरोहर स्थल के रूप में स्थापित किया गया था। आज प्युनिंग मंदिर पर्यटक-आकर्षण और स्थानीय उत्सवों की एक जगह है।
वाइरल हीमरेजिक ज्वर

वाइरल हीमरेजिक ज्वर एक विषाणु है।